Feng Guifen

Feng Guifen (; født 1809 i Suzhou, død 28. mai 1874Encyclopædia Britannica Online) var en mandarin (jinshi-grad 1840) under Qingdynastiets tid og en sterk bidragsyter til tankegangen bak selvstyrkingsbevegelsen som gjorde seg gjeldende i Kina i de siste tiårene av 1800-tallet. 

Han kom fra velstående godseierslekt. Han ble kompilator ved Hanlinakademiet i Beijing og så privatsekretær for visekongen av Liangjiang, Li Hongzhang.W.T. Rowe: China’s Last Empire: The Great Qing. Harvard University Press, 2009, s. 208. 

Feng gikk sterkt inn for selvstyrking og industrialisering ved å lære fra vestlige teknologier og militære systemer, samtidig som man holdt fast ved de sentrale  neokonfucianske prinsipper. I et essay Om tilvirkelsen av fremmede våpen skrev han at «det vi må lære av barbarene er bare ett - solide skip og effektive ildvåpen».Fairbank, J. & Teng, S.: China’s Response to the West: A Documentary Survey. Harvard University Press, 1979. S. 53. Selv om flere av hans reformforslag ikke ble satt fullt ut i livet, ble de til inspirasjon også for senere generasjoners politiske reformatorer.

 Referanser 

Kategori:Personer fra Suzhou
Kategori:Mandariner